<classify> WAZIRI wa Maliasili na Utalii, Dk Hamisi Kigwangalla amemuagiza Katibu Mkuu wa Wizara hiyo, Profesa Adolf Mkenda kumsimamisha kazi Mkuu wa Kikosi Dhidi ya Ujangili KDU, Kanda ya Arusha, Said Mnkeni kwa tuhumu ya kushindwa kutekelea majukumu yake likiwemo la kuingilia na hatimaye kuvuruga uchunguzi wa taarifa za mauaji ya twiga eneo la Longido mkoani Arasha.Katika taarifa ya habari aliyoitoa jana kwa vyombo vya habari, Dk Kigwangalla alisema kusimamishwa huko ni kupisha uchunguzi na kuanzisha utaratibu rasmi kwa hatua za kinidhamu kwa kadri sheria za utumishi zinavyoelekeza  <topic>: KITAIFA 